450 में से मात्र 60 स्कूलों के विद्यार्थी देंगेे बोर्ड परीक्षा
भास्कर न्यूज | जांजगीर-चांपा
आठवीं की बोर्ड परीक्षा को सरकार ने मजाक बना दिया है, सरकार सबके लिए परीक्षा तो आयोजित कर रही है, लेकिन प्राइवेट स्कूल के विद्यार्थियों के लिए विकल्प भी दे दिया।
स्कूल संचालक चाहें तो परीक्षा में शामिल हों वर्ना उनकी मर्जी। जिले भर में 450 निजी स्कूल संचालित हैं, जिसमें से मात्र 60 स्कूल के संचालकों ने अपने आठवीं के विद्यार्थियों को बोर्ड परीक्षा में बिठाने की सहमति दी है, 390 स्कूल संचालक अपने विद्यार्थियों की परीक्षा स्वयं लेंगे। स्कूल शिक्षा विभाग ने इस साल आठवीं बोर्ड की परीक्षा में पहले निजी स्कूलों के छात्रों को शामिल नहीं करने का निर्णय लिया था। जब इसका विरोध हुआ तो बाद में शामिल करने का निर्णय लिया गया और इसके लिए उन्हें 4 मार्च तक बीईओ कार्यालय में आवेदन जमा करने कहा गया।
निजी स्कूलों को परीक्षा में शामिल करने का निर्णय तो लिया गया परंतु इसे अनिवार्य रूप से लागू नहीं किया गया है। परीक्षा में निजी स्कूल स्वैच्छिक तौर पर ही शामिल हो सकेंगे। इसमें भी सिर्फ हिन्दी माध्यम वाले ही शामिल हो सकेंगे। -शेष|पेज 12
निजी स्कूल की परीक्षा की वैधता पर सवाल
सरकार ने भले ही प्राइवेट स्कूलों को बोर्ड परीक्षा में शामिल होने की बाध्यता नहीं दी है, लेकिन जब कभी सरकारी भर्तियों में आठवीं को बेस माना जाएगा तब उन विद्यार्थियों का क्या होगा जिनके पास प्राइवेट स्कूलों द्वारा जारी अंकसूची होगी। अभी तक इस संबंध में कोई भी दिशा निर्देश नहीं आया है, यदि सरकार ने इसे स्पष्ट नहीं किया तो निजी स्कूल्स के विद्यार्थियों के भविष्य के साथ खिलवाड़ के अलावा कुछ नहीं है यह परीक्षा।
जांजगीर के पांच ब्लॉक के 60 प्राइवेट स्कूल होंगे शामिल
स्कूल शिक्षा विभाग द्वारा आयोजित आठवीं बोर्ड की परीक्षा में शामिल होने के लिए जांजगीर के पांच ब्लॉक के 60 स्कूलों ने आवेदन किया है। इनमें बलौदा ब्लॉक से 12, अकलतरा से 17, नवागढ़ से 16, बम्हनीडीह से 8 और पामगढ़ ब्लॉक के 11 प्राइवेट स्कूल संचालकों ने परीक्षा में शामिल होने के लिए आवेदन दिया है।
शैक्षणिक जिला सक्ती से एक भी स्कूल नहीं
शैक्षणिक जिला सक्ती में करीब 190 निजी शिक्षण संस्थान हैं। इनमें से एक भी स्कूल संचालक ने शिक्षा विभाग द्वारा आयोजित आठवीं बोर्ड की परीक्षा में शामिल होने के लिए आवेदन नहीं किया है। कुछ स्कूल संचालक परीक्षा के लिए पूछपरख करने जरूर आए मगर उन्होंने आवेदन नहीं दिया है।
रिजल्ट खराब होने के डर से 390 प्राइवेट स्कूल अपने विद्यार्थियों की खुद ही परीक्षा लेंगे
स्कूल शिक्षा विभाग द्वारा आयोजित आठवीं बोर्ड की परीक्षा में इस साल सरस्वती शिशु मंदिर ने शामिल नहीं होने का निर्णय लिया है। परीक्षा में इस सत्र स्वैच्छिक तौर पर शामिल होने का आदेश है। \\\'\\\' सीबी मिश्र, प्राचार्य सशिमं शिवरीनारायण
शासन द्वारा निजी स्कूलों को परीक्षा में शामिल करने का निर्णय लिया गया है परंतु इसे अनिवार्य रूप से लागू नहीं किया गया है। परीक्षा में निजी स्कूल अपनी स्वेच्छानुसार शामिल हो सकते हैं। \\\'\\\' जीपी भास्कर, डीईओ जांजगीर
विडंबना
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva